Espai Culinari Cafè de Mar | Mataró

Perifèric Poetry presenta: Combinació guanyadora, amb Almudena Lomba, Bettina Perdomo i Iñalki C. Nazabal
2026-03-12 21:00 - 23:00 (Europe/Helsinki)
Dijous 12 de març
21 h | Taquilla inversa
Espai Culinari del Cafè de Mar

Combinació Guanyadora és una sèrie de recitals de poesia escènica que reunirà periòdicament a l’Espai Culinari del Cafè de Mar, a diferents poetes escèniques en una combinació impossible. Aquesta primera edició comptarà amb tres de les veus més interessants del panorama actual: Almudena Lomba, Bettina Perdomo i Iñalki C. Nazabal. Com havia de ser, Danilo Facelli és el coordinador, agitador, presentador i estimulador del Perifèric Poetry.

Almudena Lomba és una artista polifacètica que habita en l’encreuament entre el teatre, la poesia i la música. Amb una veu íntima, però valenta, parla des d’una tendresa radical que mira el dolor i el desmantella. Amb una suavitat que de sobte es torna subversiva, converteix la fragilitat en força i mescla el cansament existencial amb la carícia, la innocència i la denúncia.
Bettina Perdomo és una poeta que busca amb els seus recitals acostar la consciència a la substància que s’escapa del silenci que les sosté. Bettina ofereix un viatge poètic què, travessat per l’experiència migratòria, ens ofereix d’una manera personal i intensa apropar-nos el màxim possible a allò que és sublim i que ens connecta com a éssers humans, acostant-nos a l’encant de sentir-nos vives.
Iñaki C. Nazabal és una de les veus més respectades de la poesia escènica catalana, referent en el circuit de Slam Poetry i Spoken Word de l’estat. Autor dels llibres ‘El Alumno i Primitiva’ (tots dos autoeditats), ‘Trilogia del silencio’ (Ed.Quaq), ‘Komorebi’ , ‘Komorebi II A la sombra de un bonsai’ i ‘Antatomía de una Ausencia’ (Ed. Tremendes). Actualment presenta els seus espectacles poètics: ‘Komorebi’; ‘En Crudo’; ‘Felices i Nazabal (amb Daniel Felices)’ i ‘Lo más puro’ (un projecte de Affra, amb Kevin Lisbona i Aina Ortega).
